joelniklaus/EU_Wikipedias huggingface dataset:
Zoznam medicínskych článkov/K

Tento index bol automaticky vygenerovaný podľa tejto kategorizácie. Obsahuje 157 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ka 
Kadáver · Kalcitonín · Kamil Kollár · Kamptodaktýlia · Kampylobakteriálna enteritída · Kancerológia · Karanténa · Karboxyhemoglobín · Karcinogén · Karcinóm · Karcinóm pľúc · Karcinómy in situ (MKCH-10) · Kardiochirurgia · Kardiológia · Kardiopulmonálna resuscitácia · Kardiostimulácia · Kardiostimulátor · Kardioverzia · Karel Bořivoj Presl · Karel Hrubý · Karel Rokytanský · Karel Slavoj Amerling · Karen Horneyová · Karl Abraham · Karl Ernst von Baer · Karl Jaspers · Karl Landsteiner · Karl Schawerda · Karol Beneš · Karol Brančík · Karol Koch · Karol Líška · Karol Ľudovít Doležal · Karol Mika · Karol Rayger · Karol Vecker · Karol Virsík · Karol Weisz · Kastrácia (zoológia) · Kastrát · Kašeľ · Katabolizmus (metabolizmus) · Kataplexia · Katarzia · Katetrizácia močového mechúra · Katéter · Kauzálna patogenéza · Kauzálna terapia · Kavita · Kazuistika (medicína)

ke 
Kefalhematóm · Kel (zub) · Ken Jeong · Ketamín

ki 
Kiahne · Kinetický segregačný model aktivácie T buniek

kl 
Klasický mor ošípaných · Klaustrofóbia · Klára Sárközy · Kleptománia · Kliešťová encefalitída · Klimaktérium · Klinická biochémia · Klinická lykantropia · Klinický príznak · Klinika (lekárska fakulta) · Klinika (zdravotnícke zariadenie) · Kloaka (anatómia) · Klystír

kĺ 
Kĺb hráškovej kosti · Kĺby dolnej končatiny · Kĺby hornej končatiny · Kĺby trupu

km 
Kmeňová bunka

ko 
Kodeín · Kodominancia · Kochleárny implantát · Kokaín · Kokus · Kolagénne väzivo · Kolektívna imunita · Kolenný kĺb · Kolicín · Kolitída · Koloman Tellyesniczky · Kolonoskop · Kolonoskopia · Kolorektálny karcinóm · Kompenzácia choroby · Komplement (imunita) · Komplikácia choroby · Končatina · Konečník (stavovce) · Konizácia · Konrad Emil Bloch · Konrad Lorenz · Kontagiózne moluskum · Kontaktná šošovka · Kontraindikácia · Kontrastná látka · Konvenčná rádiológia · Konvenčná tomografia · Konziliár · Kopulačný orgán · Kornel Chyzer · Koronarografia · Koroner · Kortikoid · Kortizol · Kortizón · Korunka (zub) · Kostimulácia · Kostná dreň · Kostra dolnej končatiny · Kostra hornej končatiny · Kostra nohy človeka · Kostra ruky · Kosť · Kotrimoxazol · Kozmetika · Kozmická medicína · Kožná žľaza

kó 
Kódy pre osobitné účely (MKCH-10) · Kóma

kr 
Krak (kokaín) · Kraniofaryngeóm · Kraniovertebrálne skĺbenie · Krátke väzy chrbtice · Krátkozrakosť · Kreatín · Kristián Ernest Krieger · Kristián Hynek · Krk · Krv · Krvácanie do hypofýzy · Krvácanie do tenkého čreva · Krvná doštička · Krvná plazma · Krvná skupina · Krvné sérum · Krvné telieska · Krvný obeh · Krvný tlak · Krvotvorba · Krycí epitel · Kryoterapia

kŕ 
Kŕč · Kŕčové žily

kt 
Ktésias

ku 
Kumbhaka · Kuru (choroba)

kú 
Kúpeľňa

kv 
Kvadrantektómia · Kvocient autistického spektra

ky 
Kyberchondria · Kyretáž · Kyselina chlorovodíková

Zoznamy medicínskych článkov
Zoznam medicínskych článkov/O

Tento index bol automaticky vygenerovaný podľa tejto kategorizácie. Obsahuje 75 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ob 
Obezita · Obložnosť · Obnubilácia · Obranný mechanizmus · Obriezka · Obsesívno-kompulzívna porucha · Obydlie miškára v Komni

oč 
Očkovanie · Očná chirurgia · Očnica

od 
Odontoblast · Odporúčaná denná dávka · Odvodnenie (choroba)

of 
Oftalmológia

oh 
Ohanbie · Ohnisko nákazy

och 
Ochranné pásmo vodárenského zdroja · Ochranný prípravok pred slnečným žiarením

ol 
Oldřich Smetana · Oligodendroglia · Oligofrénia · Oligosacharidy materského mlieka · Oliver Smithies

om 
Omfalokéla

on 
Ondrej Strelinger · Onemovanie · Onkogén · Onkológia · Ontogenéza

op 
Operácia Infektion · Operón · Opiát · Opičie kiahne · Opisthorchis felineus · Opitosť · Oplodnenie · Oportunistická infekcia · Oprava DNA · Opuch

or 
Orelanín · Organické duševné poruchy vrátane symptomatických (MKCH-10) · Orgán (anatómia) · Orgánová sústava · Ortodoxný spánok · Ortopantomogram · Ortopedická obuv · Ortopédia

os 
Os occipitale · Osobná asistencia · Osoby navštevujúce zdravotnícke služby v súvislosti s reprodukciou (MKCH-10) · Osoby s potenciálnym ohrozením zdravia chytľavými chorobami (MKCH-10) · Osoby s potenciálnymi zdravotnými rizikami súvisiacimi s rodinnou a osobnou anamnézou a určitými poruchami ovplyvňujúcimi zdravotný stav (MKCH-10) · Osoby s potenciálnymi zdravotnými rizikami v súvislosti so socioekonomickými a psychosociálnymi okolnosťami (MKCH-10) · Osoby, ktoré navštívili zdravotnícke služby kvôli konkrétnym výkonom a zdravotnej starostlivosti (MKCH-10) · Osoby, ktoré vyhľadali zdravotnícke služby kvôli vyšetreniu (MKCH-10) · Osoby, ktoré vyhľadali zdravotnícke služby pre iné okolnosti (MKCH-10) · Ostealgia · Osteoartróza · Osteocyt · Osteológia · Osteopatia · Osteosarkóm · Osýpky

oš 
Ošetrenie koreňového kanálika

ot 
Otakar Nickerl · Oto Karol Moller · Oto Okoličány · Otorinolaryngológia · Otoskleróza · Otto Slabý · Otvorený čítací rámec

ov 
Ovčie kiahne · Ovulácia

ox 
Oxytocín

oz 
Ozonoterapia

Zoznamy medicínskych článkov
Zoznam medicínskych článkov/V

Tento index bol automaticky vygenerovaný podľa tejto kategorizácie. Obsahuje 81 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

va 
Vaječník · Vajíčkovod · Vakcína · Vaporizér · Varix · Varolov most · Vavro Šrobár · Vazodilatancium · Vazovagálna synkopa

vá 
Vákuová mamotómia

vä 
Väzba génov · Väzivo · Väzy · Väzy chrbtice

ve 
Vedomé snívanie · Vegánstvo · Vegetariánstvo · Vegetatívny nervový systém · Velum medullare inferius · Velum medullare superius · Venerológia · Vera Weizmannová · Verejné zdravotné poistenie · Veronika Terézia Racková · Veterinár · Veterinárna medicína

vi 
Victor Babeș · Vigilancia · Viktor Križan · Viliam Čislák · Viliam Dobiáš · Viliam Donič · Viliam Novotný · Vinpocetin · Virginia Apgarová · Virológia · Viróza · Vitium artis

ví 
Vírus · Vírus ľudskej imunitnej nedostatočnosti · Vírus Zika · Vírusoid · Vírusová hepatitída (MKCH-10) · Vírusové horúčky a vírusové hemoragické horúčky prenášané článkonožcami (MKCH-10) · Vírusové infekcie centrálneho nervového systému (MKCH-10) · Vírusové infekcie charakterizované léziami kože a sliznice (MKCH-10)

vl 
Vladimir Matvejevič Polynin · Vladimír Donáth · Vladimír Krčméry · Vladimír Lengvarský · Vladimír Michajlovič Bechterev · Vladimír Plintovič · Vladislav Šír · Vlásočnica

vn 
Vnútorné lekárstvo · Vnútorné prostredie

vo 
Vodnatieľka · Vojtech Alexander · Vojtech Cmarko · Vojtech Fürst · Vojtech Holéczy · Vojtech Spanyol · Vojtova metóda · Vomeronazálny orgán · Von Hippelova-Lindauova choroba · Voyeurizmus

vr 
Vracanie (medicína) · Vred · Vrodená imunitná vada · Vrodené chyby maternice · Vrodené chyby prsníka · Vrodené chyby vaječníkov

vš 
Všeobecná chirurgia

vt 
Vtáčia chrípka

vy 
Vykĺbenie · Vylučovacia sústava · Vyšetrenie čuchom · Vytesnenie (psychológia)

vý 
Výkal · Výživová pyramída

vz 
Vzdušnice

Zoznamy medicínskych článkov
Eduard Nécsey

ThDr. Eduard Nécsey (* 9. február 1892, Oslany – † 19. jún 1968, Nitra) bol slovenský rímskokatolícky duchovný, titulárny arcibiskup a apoštolský administrátor nitrianskej diecézy.

Životopis 
Rod Néčeiovcov pochádzal zo zemianskej rodiny z Oslian. Narodil sa v rodine Jána Néčeia a jeho manželky Márie rod. Poloniovej. Teologické štúdiá absolvoval v Innsbrucku, kde bol aj vysvätený za kňaza. Svoje štúdiá zavŕšil ziskom titulu doktor teológie. V roku 1943 bol menovaný za pomocného biskupa nitrianskej diecézy a konsekrovaný bol v Nitre 16. mája 1943. Po úmrtí Karola Kmeťka v roku 1949 komunistický režim bránil jeho vymenovaniu za sídelného biskupa a preto z poverenia pápeža Pia XII. viedol diecézu až do svojej smrti ako apoštolský administrátor. Na začiatku 50. rokov ho režim izoloval a bránil výkonu činnosti. V rokoch 1962 – 1965 sa zúčastnil všetkých zasadaní II. Vatikánskeho koncilu. Pápež Pavol VI. ho v roku 1968 povýšil na titulárneho arcibiskupa. Krátko po tomto menovaní zomiera v Nitre.

Zdroje

Externé odkazy 
 upútavka na knihu Viliama Judáka – Vo všetkom láska
 Záznam o narodení a krste v matrike farnosti Oslany

Slovenskí rímskokatolícki arcibiskupi
Biskupi Nitrianskej diecézy
Osobnosti z Oslian
Príslušníci zemianskeho stavu
Slovenskí šľachtici
Uhorskí šľachtici
Comské jazero

Comské jazero (tal. Lago di Como alebo Lario podľa latinského názvu Lacus Larius) je jazero v severnom Taliansku. Jazero má rozlohu , je  dlhé a  široké. Po Gardskom jazere a Lago Maggiore je tretie najväčšie v Taliansku a so svojou maximálnou hĺbkou  patrí medzi najhlbšie v Európe. Leží v nadmorskej výške . Jeho brehy sú väčšinou strmé, skalnaté a vysoké.

Leží v miestach, kde sa v minulosti posúval Addský ľadovec a pri Alta Brianza sa rozdeľuje na dve časti. Jazero je dnes známe charakteristickým tvarom obráteného „Y“. Jazero na severe začína pri meste Colico a na juhu juhozápadné rameno končí pri meste Como a juhovýchodné rameno pri meste Lecco. Comským jazerom preteká rieka Adda (ľavý prítok rieky Pád). Vlieva sa do jazera pri meste Colico a odteká pri Lecco. Do juhozápadného ramena sa žiadny významný prítok nevlieva. Druhým najvýznamnejším prítokom je rieka Mero, pritekajúca z jazera Lago di Mezzola.

Vďaka miernemu podnebiu v okolí rastie bohatá vegetácia. Jazero je vyhľadávaný turistický cieľ s množstvom kúpeľných miest a parkov. Na jazere je rozvinuté rybárstvo (pstruh, sih malý (Coregonus albula), kapor), miestna lodná preprava, výhliadková turistická a rekreačná plavba.

Miesta na brehu 
Na brehoch jazera sa nachádza veľké množstvo kúpeľov, z ktorých najväčšie sú Como a Lecco.
 Západný breh (z juhu na sever)
 Como, Cernobbio, Moltrasio, Brienno, Argegno, Ossuccio, Lenno, Mezzegra, Tremezzo, Cadenabbia, Menaggio, Dongo, Gravedona, Domaso

 Východný breh (z juhu na sever)
 Lecco, Varenna, Bellano, Colico

 Južný breh (zo západu na východ)
 Como, Blevio, Bellagio, Malgrate, Lecco

Vodná doprava 
Existuje spojenie lodnou prepravou medzi mestami Varenna, Menaggio a Bellagio.

Iné projekty 
.

Jazerá v Taliansku
Lombardsko
Anna Lacková-Zora

Anna Lacková-Zora (vl. menom Anna Lacková, rodená Anna Domková, pseudonymy Anna Lacková-Zora, Anna Zora Lacková, Teta Zora, Zora, Zora Lacková; * 7. august 1899, Mošovce – † 8. september 1988, Myjava) bola slovenská poetka, prozaička a dramatička, autorka literatúry pre deti a mládež.

Životopis 
Narodila sa v obchodníckej rodine a vzdelanie získavala v Mošovciach, Martine a v Písku. V roku 1917 pracovala ako banková úradníčka vo Veľkých Levároch a v roku 1918 na Myjave. V roku 1919 sa vydala za evanjelického farára P. Lacku, s ktorým žila na Myjave, a venovala sa výhradne literárnej činnosti. Od roku 1954 žila v Modre.

Tvorba 
Literárnou činnosťou sa začala zaoberať už počas 1. svetovej vojny. Po prvej básnickej zbierke (Jarné spevy) sa venovala novelistickej a románovej tvorbe so ženskou tematikou (Myšacia bundička, Pútnice idú žitím). Využíva tu motívy lásky, ľúbostného trojuholníka, dobové chápanie ženskej emancipácie, ale vo svojich dielach tiež popisuje rozpory medzi dušou a telom, citmi a sexualitou, odkazuje často na mysticizmus, špiritizmus, teozofiu, Sigmunda Freuda, pričom jej hľadanie zmyslu života sa pre jej hrdinky často končí martýrskou identifikáciou s obetou Krista. V historických prózach (Anička Jurkovičová, Z čírej lásky) zachytila štúrovské hnutie v slovenskom aj medzislovanskom kontexte.

Dielo

Poézia 

1921 – Jarné spevy, zbierka básní

Próza 

1924 – Za cieľom života, novela
1925 – Obrázky zo starých časov, novela
1928 – Zahodené diamanty, román
1938 – Myšacia bundička. Povesť z našich časov, román
1942 – Pútnice idú žitím, zbierka piatich noviel
1948 – Anička Jurkovičová, román (pre televíziu ho spracoval jej syn, slovenský režisér Ján Lacko)
1958 – Z čírej lásky, román, voľné pokračovanie románu Anička Jurkovičová

Tvorba pre deti a mládež 

1925 – Konvalinky, kytka rozprávok a básničiek, zbierka básní a rozprávok
1932 – Sviatok slovenských detí, básne k rôznym sviatkom
1932 – Čertík, veselohra

Slovenskí spisovatelia
Ženy v slovenskej literatúre
Ženy v poézii
Slovenskí prozaici
Slovenskí dramatici
Osobnosti z Mošoviec
Lavína

Lavína je rýchly zosun hmôt (prachový, mokrý alebo doskovitý sneh, jemnozrnný či hrubozrnný firn, kamene alebo ich kombinácie) po strmom, spravidla holom, svahu.

Spravidla je spôsobená odtrhnutím sa nahromadeného snehu a je jedným z významných nebezpečenstiev, ktoré hrozia na horách v zime.

Rozlišujeme:
 povrchové lavíny - zosun len časti snehových vrstiev
 základové lavíny - zosun všetkých vrstiev až po podložie (pôdu, skalu), ktoré pri tom rozrušujú

Na Slovensku sú lavíništia 1 200 v Tatrách, Nízkych Tatrách a oboch Fatrách. Najčastejšie na Slovensku sú lavíny z doskovitého, vetrom naviateho snehu. Lavíny sleduje Stredisko lavínovej prevencie v Jasnej pod Chopkom, ktoré aj vyhlasuje lavínové nebezpečenstvo, keďže lavíny v zime ohrozujú ľudí pohybujúcich sa vo vysokohorskom teréne. Turisti, skialpinisti a horolezci, ktorí sa pohybujú v lavínami ohrozenom teréne by mali ovládať náuku o snehu aby vedeli posúdiť aké riziko im bezprostredne hrozí a pre prípad pádu lavíny nosiť lavínový výstroj ako vyhľadávací prístroj, lavínovú sondu, lopatku, ABS batoh.

Iné projekty 

Lavina
Prírodné katastrofy
Belina (prítok Suchej)

Belina je vodný tok v Novohrade, preteká územím okresu Lučenec. Je to ľavostranný prítok Suchej a má dĺžku .

Prameň 
Pramení v Cerovej vrchovine pod vrchom Karanč () v nadmorskej výške približne  pri slovensko-maďarskej hranici.

Opis toku 
Tečie na severovýchod, na krátkom úseku () tvorí slovensko-maďarskú hranicu a severne od maďarskej obce Somoskőújfalu, pri hraničnom prechode, sa stáča a tečie na sever. Preteká obcou Šiatorská Bukovinka, tu priberá sprava Bukovinský potok a tečie úzkym údolím, v ktorom leží aj časť obce. 

Následne vstupuje do Fiľakovskej brázdy v katastrálnom území obce Radzovce, sprava priberá Monický potok, následne zľava Čakanovský potok a preteká cez Radzovce. Ďalej sa prudko stáča, tečie cez obec Belina a mení smer toku na severozápad. Preteká okrajom mesta Fiľakovo, z pravej strany priberá Čamovský potok a vstupuje do Lučenskej kotliny, kde sa neďaleko obce Šávoľ vlieva do Suchej.

Rieky na Slovensku
Povodie Ipľa
Vodné toky v Cerovej vrchovine
Vodné toky v Lučenskej kotline
Vodné toky v okrese Lučenec
Suchá (prítok Ipľa)

Suchá je rieka na juhu stredného Slovenska, preteká územím okresov Poltár a Lučenec. Je to ľavostranný prítok Ipľa, má dĺžku  a povodie s plochou . Je tokom III. rádu a priemerná lesnatosť povodia je 30%.

Prameň 
Pramení v Revúckej vrchovine na severozápadnom svahu Jánošíkovej skaly () v nadmorskej výške približne

Opis toku 
Tečie na juh katastrálnym územím obce České Brezovo, potom cez osadu Vaľkovo, ktorá patrí už do regiónu Malohont kde priberá Vaľkovský potok zľava, stáča sa na juhovýchod a vstupuje do Lučenskej kotliny. Tu najprv preteká cez obec Hrnčiarska Ves, na krátkom úseku tečie južným smerom, zľava priberá Selčiansky potok a prudko sa stáča na juhovýchod. Ďalej tečie cez Hrnčiarske Zalužany a pri Sušanoch mení smer toku opäť na juh. 

Pri Ožďanoch priberá dva kratšie prítoky a stáča sa na juhozápad. Na území Pokoradzkých terás priberá najprv sprava Maštinský potok, opúšťa Malohont a dostáva sa späť do Novohradu, priberá pravostrannú Šťavicu a následne zľava Sokolí potok. Preteká okrajom obce Veľké Dravce, z pravej strany priberá Vatín a zľava Čírinec. Obteká Bučenskú vrchovinu na ľavom brehu a osadu Nový Sad na pravom brehu, na krátkom úseku tečie na juh a pri obci Šávoľ priberá ľavostranný Šávoľský potok. Veľkým oblúkom sa stáča na západ, priberá svoj najvýznamnejší prítok, ľavostrannú Belinu, a tečie okrajom obcí Prša a Fiľakovské Kováče. Južne od obce Holiša sa vlieva v nadmorskej výške cca  do Ipľa.

Povodie Suchej podľa prítokov (v smere toku) 
Suchá (P - pravostranný prítok, Ľ - ľavostranný prítok)
Vaľkovský potok Ľ
Stojná Ľ
Selčiansky potok Ľ
Ploský potok P
Dubový potok Ľ
Zalužiansky potok Ľ
Maštinský potok P
Šťavica P
Bolín P
Sokolí potok Ľ
Vatín P
Čírinec Ľ
Šávoľský potok Ľ
Belina Ľ
Šiatorský potok P
Bukovinský potok P
Monický potok P
Sladký potok Ľ
Biskupický potok Ľ
Čamovský potok P
Vidovský potok Ľ
Dolina Ľ

Pozri aj 
Zoznam vodných tokov v povodí Suchej

Referencie 

Rieky na Slovensku
Povodie Ipľa
Vodné toky v Revúckej vrchovine
Vodné toky v Lučenskej kotline
Vodné toky v okrese Lučenec
Vodné toky v okrese Poltár
Suchá

Suchá môže byť:

 názov sídel:
 miestnej časti obce Vladiča na Slovensku, pozri Suchá (Vladiča)
 obce v Česku v okrese Jihlava, pozri Suchá (okres Jihlava)
 obce v Maďarsku (maď. Szuha), pozri Suchá (Maďarsko)
 mestskej časti Havířova v okrese Karviná v Česku, pozri Suchá (Havířov)
 mestskej časti Havlíčkůvho Brodu v Česku, pozri Suchá (Havlíčkův Brod)
 miestnej časti obce Hlavňovice v okrese Klatovy v Česku, pozri Suchá (Hlavňovice)
 mestskej časti Jáchymova v okrese Karlovy Vary v Česku, pozri Suchá (Jáchymov)
 mestskej časti Litomyšla v okrese Svitavy v Česku, pozri Suchá (Litomyšl)
 miestnej časti obce Nechanice v okrese Hradec Králové v Česku, pozri Suchá (Nechanice)
 mestskej časti Nejdeku v okrese Karlovy Vary v Česku, pozri Suchá (Nejdek)
 miestnej časti obce Stebno v okrese Ústí nad Labem v Česku, pozri Suchá (Stebno)
 osady v okrese České Budějovice v Česku, pozri Suchá (Břehov)
 osady v okrese Cheb v Česku, pozri Suchá (Skalná)
 skrátene obce a zámku Suchá nad Parnou na Slovensku

 názov vodných tokov:
 ľavostranného prítoku Ipľa v Novohrade, pozri Suchá (prítok Ipľa)
 pravostranného prítoku Ochodničanky na Kysuciach, pozri Suchá (prítok Ochodničanky)
 ľavostranného prítoku Vríce v Turci, pozri Suchá (prítok Vríce)
 pravostranného prítoku Odry v Česku, pozri Suchá (prítok Odry)
 pravostranného prítoku Sedlišťského potoka v Česku, pozri Suchá (prítok Sedlišťského potoka)

 názov vrchu:
 vrch vo Veľkej Fatre (), pozri Suchá (vrch vo Veľkej Fatre; 1261 m n. m.)
 vrch vo Veľkej Fatre (), pozri Suchá (vrch vo Veľkej Fatre; 1112 m n. m.)

 osoba
 Martina Suchá, slovenská tenistka

Pozri aj 
 Suchý
Michal Martikán

Michal Martikán (* 18. máj 1979, Liptovský Mikuláš) je slovenský vodný slalomár. V roku 2003 sa oženil s Lenkou, s ktorou majú dve dcéryTamaru (* 2005) a Emmu (* 2009). Žije v Liptovskom Mikuláši.

Športové úspechy 
Michal Martikán je prvý olympijský víťaz v novodobej histórii Slovenska, historicky najmladší víťaz Majstrovstiev sveta v kanoistike na divokej vode. 
Je olympijským víťazom z Atlanty 1996 a Pekingu 2008. Dve strieborné olympijské medaily získal na Letných olympijských hrách v Sydney v roku 2000 a na Letných olympijských hrách v Aténach v roku 2004. Je 13-násobným majstrom sveta (1997, 2002, 2003, 2007), z toho deväťkrát v kategórii hliadok, a 14-násobným majstrom Európy (z toho 10-krát v kategórii hliadok). Prvú, bronzovú medailu z majstrovstiev sveta získal vo veku 16 rokov, čím sa stal historicky najmladším medailistom svetového šampionátu. Odvtedy na každých majstrovstvách sveta získal medailu. Na Majstrovstvách Európy 2010 v Čunove získal dve zlaté a to tak v individuálnych pretekoch C1 ako aj v hliadkach 3x C1. Je tiež 5-násobným víťazom svetového pohára.

Je držiteľom štyroch ocenení novinárskej ankety Športovec roka za roky 1996, 1997, 2006, 2007.

Kultúrne podujatia 
Michal sa zúčastnil stretnutia s britskou kráľovnou Alžbetou II. počas jej dvojdňovej návštevy Slovenska.

Usvedčenie z usmrtenia 
V novembri 1997 bol Michal Martikán účastníkom dopravnej nehody pri obci Veľké Zálužie. Jeho automobil zrazil chodca a spôsobil mu smrteľné zranenia. Vyšetrovanie dospelo k záveru, že Martikán išiel rýchlosťou výrazne nad 40 km/h. Bolo tiež zistené, že zabitý muž bol v čase nehody pod vplyvom alkoholu.

Martikán bol uznaný vinným zo zabitia a dostal podmienečný trest odňatia slobody. Súčasťou trestu bol zákaz viesť motorové vozidlá, ktorý však nedodržal a o niekoľko mesiacov neskôr bol znovu zatknutý.
Martikán následne čelil hrozbe nepodmienečného trestu kvôli porušeniu svojich probačných podmienok. Prezident Rudolf Schuster mu však udelil prezidentskú milosť, čo znamenalo okrem jeho oslobodenia i odstránenie záznamu trestného činu z jeho trestného registra. Schuster tvrdí, že Martikánovo pozitívne atletické reprezentovanie krajiny v zahraničí ho oprávňovalo amnestiu udeliť, zatiaľ čo kritici poukazujú na dvojaký štandard a preferenčné zaobchádzanie s Martikánom ako športovou celebritou.

Referencie

Iné projekty

Externé odkazy 
 Oficiálna stránka Michala Martikána

Slovenskí kanoisti
Slovenskí vodní slalomári
Olympijskí víťazi v kanoistike
Slovenskí olympijskí víťazi
Slovenskí bronzoví olympijskí medailisti
Športovec roka na Slovensku
Osobnosti z Liptovského Mikuláša
Osobnosti na slovenských poštových známkach
Držitelia Radu Ľudovíta Štúra I. triedy
Semiramidine visuté záhrady

Semiramidine visuté záhrady sú asi najmenej preskúmaným divom sveta.  V roku 1898 začal pátrať nemecký archeológ Robert Koldewey asi  od Bagdadu v dnešnom Iraku na brehoch rieky Eufrat po zvyškoch zaniknutého mesta Babylon. Preslávilo sa predovšetkým jedinečnými stavbami: babylonskou vežou, mocnými hradbami a najmä visutými Semiramidinými záhradami. Koldeweyovi trvalo 18 rokov vykopanie tohto bájneho mesta. Aby si prácu urýchlil, dal si priviezť z Európy kompletnú poľnú železnicu a dosiahol úspech. 

Z rozsiahlej literatúry o Babylonskej ríši si mohol Koldewey utvoriť predstavu, ako asi vyzerali Semiramidine záhrady. Nad pivničnými klenbami sa nachádzala hlavná terasovitá stavba. Každá terasa bola o 5 metrov vyššie ako predchádzajúca. Dláždili ju  dlhé a  široké kamenné platne. Niektoré platne ešte zaliali asfaltom premiešaným s tŕstím, na dosky uložili dvojitú vrstvu pálených tehál a medzery medzi nimi vyplnili sadrou. Na tehly prišla vrstva olova, ktorá izolovala od vlhka. Okrem toho nanosili trojmetrovú vrstvu zeme, na ktorej neskôr vyrástli aj vysoké stromy. Tento kolos mal veľmi dobre premyslený systém zavlažovania. Pod záhradami sa nachádzala hlboká studňa, ktorá čerpala vodu z neďalekého Eufratu. Voda sa priviedla na najvyššiu terasu a odtiaľ sa rozlievala na ostatné. Visuté záhrady kráľovnej Semiramis v Babylone boli teda sériou arkádovitých terás, postavených do tvaru pyramídy a akousi chladivou, zelenou oázou uprostred horúcej púšte.

Prečo sa tieto záhrady volajú Semiramidinými?
Zistilo sa, že bájna kráľovná Semiramis žila ešte pred postavením týchto záhrad. Záhrady dal teda postaviť v 7. storočí pred Kr. kráľ Nebukadnesar II. pre svoju manželku Amytis, ktorej chýbala zeleň a kopcovitý terén jej rodného kraja. Semiramis preto nemá nič spoločné s týmito visutými záhradami. S kráľovnou sa mesto Babylon spája v legende, podľa ktorej dala mesto vystavať práve ona.

Iné projekty 
 

Sedem divov sveta
Babylonia
Mauzóleum v Halikarnasse

Mauzóleum v Halikarnasse/Halikarnase alebo Mausóleion alebo Maussólleion je jeden zo siedmich divov starovekého sveta. Dal ho postaviť v Halikarnase kráľ Mausólos II. (377 – 353 pred Kr.) spolu so svojou manželkou ako symbol svojej moci. 

Stavba bola taká veľkolepá, že pojem mauzóleum, pôvodne označujúci len hrobku kráľa Mausola II., sa stal synonymom pre hrobku všeobecne. Budí úžas svojou architektonickou koncepciou. Bolo spojením pyramídy, zikkuratu a gréckeho chrámu. 

Základom celej stavby bol obrovský podstavec z prokonnéskeho mramoru. V skutočnosti bol mramor iba obložený a jadro tvoril masívny kváder z nepálených tehál. Podstavec mal obdĺžnikový pôdorys s rozmermi 19 x 42 x 11 metrov. 

Podľa maximálnych údajov meral 66 x 77 x 30 metrov. Na podstavci stál náhrobný chrám obklopený 36 iónskymi stĺpmi, ktoré niesli strechu v podobe 24-stupňovej pyramídy. Na jej vrchole bola plošina so súsoším vládcov Mausola a manželky Artemidy na voze so štvorzáprahom. Celková výška bola asi 46 metrov.

Plán mauzólea vypracovali architekti Pytheos a Satyros. Mauzóleum zdobili významní grécki sochári, napr.: Leóchares, Bryaxis, Skopas a Praxiteles.

Stavba sa nakoniec po stáročiach zrútila a v roku 1581 kamene z ruín použili na stavbu opevnenia.

Literatúra 
 Bodream, Jean-Pierre Thiollet, Anagramme Ed., 2010, ISBN 978 2 35035 279 4.

Iné projekty

Externé odkazy 

Sedem divov sveta
Stavby v Turecku
Mauzóleá
Bývalé stavby
Karol Bacílek

Karol Bacílek, po česky Karel Bacílek (* 12. október 1896, Choťánky – † 19. marec 1974, Bratislava), bol československý politik Komunistickej strany Československa, resp. Komunistickej strany Slovenska českého pôvodu, ale pôsobiaci na Slovensku. Predstaviteľ centralistickej a stalinistickej skupiny v KSČ, prvý tajomník ÚV KSS, minister československých vlád, s podielom na politických a súdnych procesoch v 50. rokoch. V roku 1963 odvolaný z verejných funkcií. 

Bacílek bol vyučeným strojným zámočníkom. Členom KSČ bol od jej založenia v roku 1921, počas prvej republiky, od roku 1924  pôsobil ako komunistický funkcionár na Slovensku. V rokoch 193943 bol v emigrácii v Sovietskom zväze. V roku 1943 sa vrátil na cez Poľsko na Slovensko a v roku 1944 sa zúčastnil Slovenského národného povstania. V tom čase sa stal tajomníkom sekretariátu Komunistickej strany Slovenska. Po vojne a komunistickom prevrate zastával významné politické funkcie na Slovensku: Od mája 1950 do septembra 1951 bol predsedom Zboru povereníkov, v rokoch 19511952 bol ministrom štátnej kontroly, 19521953 ministrom národnej bezpečnosti, 19531963 prvým tajomníkom ÚV KSS. Aktívne sa podieľal na nezákonnostiach a politických procesoch v päťdesiatych rokoch. V roku 1963 bol odvolaný zo všetkých vyšších funkcií; členom ÚV KSS a ÚV KSČ ostal ešte do roku 1966, poslancom Národného zhromaždenia a SNR ostal ešte do roku 1964.

Zdroj

Referencie 
 TIME - Just Ordinary Conspiracies, 4. február 1952
 Kdo byl kdo v našich dejinách ve 20. století

Narodenia v 1896
Úmrtia v 1974
Poslanci SNR
Slovenskí komunistickí funkcionári
Československí ministri štátnej kontroly
Československí ministri národnej bezpečnosti
Politici KSČ
Osobnosti SNP
Slovenské osobnosti českého pôvodu
Slovenskí emigranti a exulanti
Členovia Ústredného výboru Komunistickej strany Česko-Slovenska
Predsedovia Zboru povereníkov
Ladislav Adamec

Ladislav Adamec (* 10. september 1926, Frenštát pod Radhoštěm – † 14. apríl 2007, Praha) bol  český dlhoročný funkcionár Komunistickej strany Česko-Slovenska. Politik a verejný činiteľ.

Kariéra 
V rokoch 1963-1969 pracovník aparátu ÚV KSČ, 1966-1990 člen ÚV, 1987-1989 člen predsedníctva ÚV KSČ; 1969-1987 podpredseda a v rokoch 1987- 1988 predseda českej vlády, 1988-1989 predseda federálnej vlády.

Bol považovaný za umierneného reformátora, po 17. novembri 1989 viedol rokovanie s Občianskym fórom a pokúšal sa o kompromis. Po neúspešnom pokuse o rekonštrukciu vlády 7. decembra 1989 rezignoval. V rokoch 1989-1990 predseda KSČ a poslanec za túto stranu v Českej národnej rade. V roku 1993 odišiel z politického života.

Referencie

Externé odkazy 
 Stručný životopis

Politici KSČ
Politici ČSSR
Predsedovia vlády Česko-Slovenska
Predsedovia vlády Česka
Nositelia Radu Víťazného februára
Osobnosti Nežnej revolúcie
Ružienka

Ružienka alebo rubeola je vírusové ochorenie, ktoré sa prejavuje zvýšenou teplotou (subfebrilitami), bolesťou hlavy, kašľom a malátnosťou. Inkubačná doba je 14 až 21 dní.
Neskôr sa objavuje makulopapulózna vyrážka, ktorá začína typicky za ušami a postupne sa šírí cez tvár na celé telo.
Vakcinácia MMR vakcínou v 1. roku života.
Rubeola, alebo aj ružienka, sa prenáša kvapôčkovou infekciou (kašeľ) a dotykom. Od nákazy do prvej vyrážky môže uplynúť až 18 dní. Drobné ružové nesvrbivé vyrážky sa šíria z tváre na trup a po 2 – 3 dňoch miznú. Ochorenie si nevyžaduje špeciálnu liečbu, pokiaľ sa nevyskytnú závažné komplikácie. Chorí by mali byť izolovaní. Rubeola je nebezpečná pre tehotné neočkované ženy.

Iné projekty 

Infekčné choroby
Vírusové choroby

B06 Ružienka (rubeola)
P35 Kongenitálne vírusové choroby
Pons

Pons môže byť:
 v anatómii: 
Varolov most
v stomatológii: mostík
 obec v Francúzsku, pozri Pons (Charente-Maritime)
 v telekomunikáciách: skratka pre passive optical network (pasívna optická sieť)
 druh psa, pozri pons (pes)
 značka slovníkov od Klett Verlag
 meno:
 Lily Pons, herečka
 Pons z Toulouse, gróf toulouský
 Pons z Tripolisu, gróf tripolský
Doktor sociálno-politických vied

Doktor sociálno-politických vied (skr. RSDr.; do roku 1966 doktor sociálnych vied; 1966-1980 doktor sociálnopolitických náuk; lat. rerum socialium doctor alebo rerum societatis doctor) bol titul udeľovaný v Česko-Slovensku v rokoch 1949-1952 a 1966-1989 za politickú aktivitu a po ukončení štúdia.

1949-1952 bol udeľovaný na Vysokej škole politickej a sociálnej, od roku 1966 na Vysokej škole politickej ÚV KSČ a od roku 1980 zároveň na Vojenskej politickej akadémii Klementa Gottwalda v Bratislave. Hlavným ťažiskovým predmetom bol tzv. marxizmus-leninizmus. Titul RSDr. sa udeľoval po absolvovaní rigoróznej skúšky.

Dodatočne bol udelený aj niektorým absolventom fakulty spoločenských vied Vysokej školy politických a hospodárskych vied.

Pretože tento titul získavali zvyčajne komunistickí predstavitelia a nomenklatúrne kádre, nazýval sa ľudovo (podľa skratky) "rodnej strany doktor", "rozhodnutím strany doktor", "robotnícky sranda doktor","rýchlo sprostý doktor", "rozumovo slabší doktor", alebo po česky "rychle snadno doktor".
V spoločnosti bol titul RSDr. známy aj ako vešiakový titul, pretože disidenti ich mali prvých vešať.

Vysokoškolské tituly
Radošinka

Radošinka je riečka na západnom Slovensku, preteká územím okresov Topoľčany a Nitra. Je to pravostranný prítok Nitry, má dĺžku , priemerný prietok (ústie) je /s a povodie zaberá plochu . Je tokom IV. rádu, priemerná lesnatosť povodia je len 10%.

Prameň 
Pramení v Považskom Inovci, v podcelku Krahulčie vrchy, pod Zlatým vrchom () v nadmorskej výške cca

Opis toku 
Na území Považského Inovca priberá niekoľko menších pravostranných prítokov a vteká do Nitrianskej pahorkatiny, kde preteká okolo obce Radošina. Ďalej tečie na juhovýchod, sprava priberá Bzinský potok a v blízkosti Behyniec ľavostrannú Blatnicu. Koryto toku sa stáča na juh, preteká obcou Veľké Ripňany, za ňou priberá sprava Cerový potok a tečie cez Malé Ripňany. Pri obci priberá najprv z ľavej strany Hlavinku a potom z pravej strany Merašický (Stoličný) potok (). 

Ďalej preteká obcou Biskupová a okrajom Kapiniec, sprava priberá Trhovištský potok () a pokračuje cez Malé Zálužie, kde napája malú vodnú nádrž. Následne preteká cez Nové Sady a ostrým oblúkom (smerujúcim k obci Sila) obteká obec Čab a osadu Lahne, mení smer toku viac na juhovýchod. Priberá sprava Andač () a obteká z východu obec Zbehy, zľava priberá Perkovský potok (), na krátkom úseku opäť tečie na juh a pri obci Lužianky sa v nadmorskej výške  vlieva do Nitry.

Povodie Radošinky podľa prítokov (v smere toku) 
Radošinka (P - pravostranný prítok, Ľ - ľavostranný prítok)
Bzinský potok P
Šalgovský potok P
Blatnica Ľ
Cerový potok P
Medeš P
Orešiansky potok Ľ
Hlavinka Ľ
Vozokánsky potok P
Nemečiansky potok P
Kopanický potok P
Lipovnícky potok Ľ
Blesovský potok Ľ
Merašický potok P
Tekoldiansky potok Ľ
Trhovištský potok P
Galanovka P
Kotrbál P
Andač P
Geňov P
Alekšinský potok P
Pančava
Blatina Ľ
Slivášsky potok P
Perkovský potok Ľ
Manický potok Ľ
Suliansky potok Ľ

Iné projekty 

Rieky na Slovensku
Povodie Nitry
Vodné toky v Považskom Inovci
Vodné toky v Nitrianskej pahorkatine
Vodné toky v okrese Topoľčany
Vodné toky v okrese Nitra
Holeška

Holeška je potok na západnom Slovensku, na Strednom Považí, preteká územím okresov Myjava a Piešťany. Je to pravostranný prítok Horného Dudváhu, má dĺžku 16,5 km a je tokom IV. rádu. Priemerná lesnatosť povodia dosahuje 30%.

Prameň 
Pramení v Malých Karpatoch na juhovýchodnom úpätí Vysokej hory (), v lokalite Lopušná, v nadmorskej výške približne

Opis toku 
Spočiatku tečie juhovýchodným smerom, vstupuje do Myjavskej pahorkatiny, kde sa oblúkom stáča na severovýchod. V obci Prašník priberá Podkylavský potok, stáča sa juhovýchodným smerom, pričom vteká na územie Trnavskej pahorkatiny a vteká do vodnej nádrže Čerenec (). Následne preteká cez Vrbové, na území mesta priberá zľava Šípkovec a sprava Cintorínsky potok. Ďalej tečie cez Krakovany, za obcou sa stáča severojužným smerom, tesne pred ústím opäť juhovýchodným smerom a v katastrálnom území obce Trebatice sa vlieva do Horného Dudváhu.

Geomorfologické celky 
Malé Karpaty, podcelok Brezovské Karpaty, v oblasti Prašníka Holeška oddeľuje tento podcelok od podcelku Čachtické Karpaty
Podunajská pahorkatina, podcelky:
Trnavská pahorkatina, časť Podmalokarpatská pahorkatina
Dolnovážska niva, časť Dudvážska mokraď

Prítoky 
pravostranné: Pustoveský potok, Cintorínsky potok
ľavostranné: prítok od osady Volavec, prítok z osady Marušíkovci, Podkylavský potok, Šípkovec

Ústie 
Do Horného Dudváhu ústi juhovýchodne od centra obce Trebatice v priestore Dudvážskej mokrade v nadmorskej výške cca

Obce 
osady Hrotkovci, Fajnorovci, Lajdovci, Kováčovci, Dúbrava, Dobrovodských mlyn
Prašník
Vrbové
Krakovany
Trebatice (nepreteká intravilánom)

Iné projekty 

Potoky na Slovensku
Povodie Dudváhu
Vodné toky v Malých Karpatoch
Vodné toky v Podunajskej pahorkatine
Vodné toky v okrese Piešťany
Vodné toky v okrese Myjava
Zoznam hudobných článkov/Ľ

Tento index bol automaticky vygenerovaný podľa tejto kategorizácie. Obsahuje 17 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ľu 
Ľuba Ballová-Králiková · Ľuba Pavlovičová-Baková · Ľubica Čekovská · Ľubica Vargicová · Ľubo Belák · Ľubo Horňák · Ľubo Virág · Ľubomir Pipkov · Ľubomír Párička · Ľuboslav Petruška · Ľuboš Novotný · Ľuboš Šrámek · Ľuboš Zeman · Ľudová hudba · Ľudová pieseň · Ľudovít Rajter · Ľudovosť umenia

Zoznamy hudobných článkov
Zoznam hudobných článkov/Š

Tento index bol automaticky vygenerovaný podľa tejto kategorizácie. Obsahuje 34 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ša 
Šachy robia človeka · Šalmaj · Šansony s Hanou Hegerovou · Šansón

šá 
Šárka Rezková

šč 
Šče ne vmerla Ukrajina

še 
Šeban – Godár – Breiner – Kolkovič

šf 
Šfajčiari zomierajú mladší

ši 
Šimon Jurovský · Široka strana moja rodnaja (pieseň)

šk 
Škótska fantázia · Škrtni, co se nehodí

šl 
Šláger · Šlágerparáda · Šlágr TV

šľ 
Šľahačková princezná

šp 
Špačinčanka

št 
Štátna hymna · Štefan Babjak · Štefan Fajnor (hudobný skladateľ) · Štefan Hoza · Štefan Hundža · Štefan Chrappa · Štefan Kocán · Štefan Márton · Štefan Nosáľ · Štefan Skrúcaný · Štefan Tóth · Štěpán Doubek · Štěpán Hájek · Štúdiový album · Štvorka (album) · Štyri posledné piesne

šť 
Šťastné staré slunce

Zoznamy hudobných článkov
Zoznam hudobných článkov/U

Tento index bol automaticky vygenerovaný podľa tejto kategorizácie. Obsahuje 70 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

u  
U Don’t Know Me

u. 
U.D.O. · U.K.N.D

u2 
U2 (hudobná skupina)

u9 
U96

ub 
UB40

uč 
Učedníci

ud 
Udo Jürgens · Udu

ug 
Ugly Kid Joe

uh 
Uhh Le Leee

uk 
UK Subs · Ukáž tú tvoju ZOO · UKF Music

ul 
Ulice · Ultimate Collection (album Michaela Jacksona) · Ultimate Santana · Ultra (album) · Ultrapop · Ultratop · Ultratop 40 Singles · Ultraviolence · Ultravox

um 
Umberto Giordano · Umelecký súbor Lúčnica · Ummagumma

un 
Un fatto ovvio · Unavení a zničení · Unbroken (album) · Under My Skin · Under Pressure · Under the Bridge · Under the Radar Over the Top · Undercover · Underground · Underoath · Underworld (skupina) · Undisclosed Desires · Unia · Unicorn Kid · Unintended · Union J · Unisex (kapela) · United States of Eurasia · Univers Zero · Unlimited Touch · Unmasked · Uno (skladba) · Unplugged (Pavol Hammel) · Until Now · Untitled Korn album · Untouchables (Korn) · Unwritten · Unwritten Law

up 
Up (Peter Gabriel album) · Up All Night (album, One Direction) · Up the Downstair · Up to Date · Uprising (singel) · Uptown Funk

ur 
Urban Cookie Collective · Urban Hymns · Uriah Heep · Urpín (folklórny súbor)

us 
Us and Them · Uspávanka

ut 
Utah Saints · Ute Lemperová

uz 
UZED

už 
Už (album)

Zoznamy hudobných článkov
Zoznam hudobných článkov/Y

Tento index bol automaticky vygenerovaný podľa tejto kategorizácie. Obsahuje 47 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

y. 
Y.M.C.A.

y2 
Y2K (album)

ya 
Yanking Out My Heart · Yann Tiersen · Yannick Noah

ye 
Years & Years · Yehoshua Lakner · Yellow Magic Orchestra · Yellow Submarine (album) · Yellowcard · Yes (skupina) · Yesterday · Yet Another Movie

yi 
Yield (album)

ym 
Ymnos eis tin Eleftherian

yn 
Yngwie Malmsteen

yo 
Yoko Ono · Yolanda Be Cool · You’re Shining · You’re the Voice · You’ve Come a Long Way, Baby · You Ain’t Seen Nothing Yet · You Could Be Mine · You Don’t Fool Me · You Don’t Know · You Give Love a Bad Name · You Know I’m No Good · You Spin Me Round (Like a Record) · You Win Again · Young Americans (album) · Young Forever · Young Lust · Young the Giant · Youngman · Your Possible Pasts · Your Time Has Come · Youssou N’Dour · Youth & Young Manhood · Youth (album BTS) · Youth of the Nation · Yoü and I

yu 
Yuri Landman · Yusef Lateef

yv 
Yvetta Simonová · Yvette Gregušová · Yvette Guilbertová

yz 
Yzomandias

Zoznamy hudobných článkov
Zoznam hudobných článkov/Ž

Tento index bol automaticky vygenerovaný podľa tejto kategorizácie. Obsahuje 18 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ža 
Žalman Brothers Band · Žanna Friske

že 
Želva (album) · Ženy, nikotín a alkohol · Žeravé znamenie osudu

ži 
Žijem ako viem · Živá voda (album) · Živák · Živák (DVD) · Živé kvety · Živé kvety (album) · Živě! · Život je... · Život u čizmama sa visokom petom · Živých nás nedostanú

ží 
Žízeň

žl 
Žlutý pes

žo 
Žofie Kabelková

Zoznamy hudobných článkov
Oravská kotlina

Oravská kotlina je geomorfologický celok Podhôľno-magurskej oblasti.

Polohopis 
Hierarchia
Alpsko-himalájska sústava → Karpaty → Západné Karpaty → Vonkajšie Západné Karpaty → Podhôľno-magurská oblasť → Oravská kotlina
***
 
Zo severu a západu je ohraničená Podbeskydskou vrchovinou, z juhu Oravskou Magurou, Oravskou vrchovinou a Skorušinskými vrchmi. Za štátnou hranicou pokračuje ako kotlina Orawsko-Nowotarska do Poľska. V západnej časti kotliny sa nachádza Oravská priehrada a územie kotliny odvodňuje rieka Orava so svojimi prítokmi Jelešňa a Oravica.

Oravská kotlina nemá žiadny podcelok, no na západe leží geomorfologická časť Hruštínske podolie.

Sídla v Oravskej kotline 
Oravská kotlina patrí medzi stredne husto zaľudnené územia a ležia tu mestá Tvrdošín, Trstená a Námestovo, z významnejších sídiel napríklad Liesek, Suchá Hora, Vitanová a Zubrohlava.

Doprava 
Územie Oravskej kotliny patrí medzi dopravne významné územie, nakoľko jej centrálnou časťou vedie dôležitá severo-južná dopravná spojnica, dnes medzinárodná cesta E 77, vedúca po ceste I/59. Spája Budapešť cez Zvolen a Dolný Kubín s Krakovom, pričom prechádza mestami Tvrdošín a Trstená. Z regionálnych ciest je významná aj cesta I/78, ktorá prechádza západným okrajom kotliny cez Námestovo do Poľska a najmä cesta II/520, ktorá vedie územím hornej Oravy od Kysúc cez Námestovo a Trstenú až na hraničný priechod v Suchej Hore. Železničná doprava v kotline je len doplnková a po zrušení prepojenia do Poľska vedie súčasná trať len do stanice v Trstenej.

Pozri aj 
 Geomorfologické členenie Slovenska

Referencie 

 
Kotliny na Slovensku
Geomorfologické celky na Slovensku
Ľavicový blok

Ľavicový blok, skratka ĽB, bola ľavicovo orientovaná neparlamentná politická strana pôsobiaca na Slovensku v rokoch 2002 až 2008.

História 
Ľavicový blok bol zaregistrovaný na ministerstve vnútra 6. mája 2002. Ustanovujúci kongres strany sa konal 18. mája 2002 v Sielnici. Za predsedu bol na ňom zvolený Jozef Kalman. 

Na sneme strany SMER v decembri 2007 bol Ľavicový blok integrovaný a formálne zanikol. 31. marca 2008 strana podľa registra ministerstva vnútra vstúpila do likvidácie s odôvodnením - dobrovoľné zrušenie s likvidáciou. Za likvidátora bol určený Anton Antáš.

Volebné výsledky 
 2002 (parlamentné voľby) - Ľavicový blok získal 0,22 % a žiaden mandát v Národnej rade SR.
 2004 (voľby do Európskeho parlamentu) – strana sa nezúčastnila. 
 2006 (parlamentné voľby) - strana získala 0,39 % a zastúpenie v parlamente si opäť nevyslúžila.

Volebné preferencie 
Volebné preferencie strany boli počas existencie strany také nízke, že ich Štatistický úrad Slovenska nezaznamenával.

Politici Ľavicového bloku 
Články o politikoch Ľavicového bloku sú uvedené v kategórii Politici ĽB.

Predsedovia ĽB 
Od roku 2002 bol predsedom strany Jozef Kalman, po jeho odchode z čela strany viedol stranu zastupujúci predseda Anton Antáš.

Pozri aj 
  Kandidačná listina Ľavicového bloku pre voľby do NR SR v roku 2006

Externé odkazy 
 ĽB v registri strán MV SR

 
Zaniknuté politické strany na Slovensku
Ľudová strana Pevnosť Slovensko

Ľudová strana Pevnosť Slovensko, skratka ĽS Pevnosť Slovensko (do 8. júna 2017: Ľudová strana, skratka ĽS) je mimoparlamentná politická strana pôsobiaca na Slovensku od 7. marca 1995. Podľa medializovaných informácií ide o „záložnú“ stranu Mariana Kotlebu, predsedu Kotlebu – Ľudovej strany Naše Slovensko (ĽSNS), pre prípad, že Najvyšší súd Slovenskej republiky vyhovie žiadosti generálneho prokurátora Jaromíra Čižnára na zrušenie ĽSNS.

História 
Ľudová strana bola na ministerstve vnútra zaregistrovaná 7. marca 1995. V roku 2002 bola predsedníčkou strany zvolená Magdaléna Sulanová, ktorá v roku 2020 kandidovala na 4. mieste kandidátnej listiny strany ĽSNS v parlamentných voľbách. V roku 2017 bola premenovaná na Ľudová strana Pevnosť Slovensko.

Volebné výsledky 
 2002 (parlamentné voľby) – Ľudová strana získala 0,02 %, čo bol najslabší výsledok spomedzi všetkých vtedy kandidujúcich politických subjektov.

Volebné preferencie 
Preferencie strany sú príliš nízke, preto ich Štatistický úrad SR nezaznamenáva.

Referencie

Externé odkazy 
 ĽS Pevnosť Slovensko v registri strán MV SR

Politické strany na Slovensku – funkčné
Občianski liberáli

Občianski liberáli (skratka OL) je liberálne orientovaná politická strana pôsobiaca na Slovensku.

Vedenie strany 

Rastislav Guľaša – predseda
David Dvořák – podpredseda strany
Jozef Jurkovič – rozhodca a revízor
Vladimír Kupčo – hospodár strany

Predsedovia strany

2005 – 2006 Lukáš Fila
od 2006   Rastislav Guľaša

História 
Strana Občianski liberáli bola na ministerstve vnútra zaregistrovaná 25. novembra 2004. Členovia strany neúspešne kandidovali vo voľbách do VÚC 2005, ich kandidát na župana David Dvořák získal 922 hlasov (1,25%). Dvořák následne kandidoval v doplňujúcich voľbách na starostu Petržalky, pri účasti iba 11,5% oprávnených voličov získal iba 93 hlasov. V komunálnych voľbách 2006 strana kandidovala v koalícii DSS – Nádej – OKS – OL.

Volebné výsledky 
Strana sa zatiaľ nezúčastnila na parlamentných voľbách.

Volebné preferencie 
Volebné preferencie strany sú také nízke, že ich Štatistický úrad Slovenska nezaznamenáva.

Externé odkazy 
 oficiálna stránka strany
 OL v registri strán MV SR

 
Politické strany na Slovensku – funkčné
Slovenská ľudová strana Andreja Hlinku

Slovenská ľudová strana Andreja Hlinku, skratka SĽS (staršie názvy: Slovenská ľudová strana, SĽS – Slovenský ľudový blok) je národne, rasisticky a fašisticky orientovaná mimoparlamentná politická strana pôsobiaca na Slovensku.

Vedenie strany 
 Ing. Jozef Sásik – výkonný predseda
 Ing. Viliam Zopp – tajomník

História 
Slovenská ľudová strana bola zaregistrovaná na ministerstve vnútra 5. apríla 1990. V rokoch 1994 – 1995 vystupovala aj pod názvom SĽS – Slovenský ľudový blok.

Volebné výsledky 
Voľby do NR SR a SNR

Voľby do EP

Volebné preferencie 
Volebné preferencie strany sú také nízke, že ich Štatistický úrad Slovenska nezaznamenáva.

Predsedovia SĽS 
 od roku 1998 Andrej Trnovec
 súčasnosť Jozef Sásik

Pozri aj                                                                        
  Kandidačná listina SĽS pre voľby do NR SR v roku 2006

Externé odkazy 
 Oficiálna stránka strany
 Záznam v registri strán MV SR

Politické strany na Slovensku – funkčné
SLOVENSKÁ NÁRODNÁ JEDNOTA – strana vlastencov

SLOVENSKÁ NÁRODNÁ JEDNOTA – strana vlastencov (skratka SNJ-sv) (do roku 2014 Slovenská národná jednota a medzi rokmi 2014-2016 Kresťanská SLOVENSKÁ NÁRODNÁ STRANA) je národne orientovaná politická strana pôsobiaca na Slovensku.

Vedenie strany 
 Stanislav Penis – predseda

História 
Slovenská národná jednota bola na ministerstve vnútra zaregistrovaná 14. januára 1991.

Volebné výsledky 
 1990 (parlamentné voľby) – predseda SNJ, ako spoluzakladateľ SNS sa stal poslancom poslaneckej snemovne federálneho zhromaždenia za SNS, ktorá získala vyše 14% hlasov. Už v auguste 1990 bol z SNS vylúčený pre nekompromisné vystupovanie za samostatnosť Slovenska, pretože SNS v tom čase zastávala postoj konfederácie Česka a Slovenska.
 1992 (parlamentné voľby) – SNJ kandidovala spoločne so Slovenskou ľudovou stranou, Sociálnokresťanskou úniou Slovenska a Stranou národnej prosperity, do parlamentu sa nedostali.
 1994 (parlamentné voľby) – strana sa volieb nezúčastnila, jej členovia kandidovali na posledných miestach kandidátky SNS.
 1998 (parlamentné voľby) – strana získala 0,15% hlasov a žiaden mandát v národnej rade.
 2002 (parlamentné voľby) – strana získala 0,15 % hlasov a žiaden mandát v národnej rade.
 2006 (parlamentné voľby) – strana nekandidovala s vlastnou listinou, ale jej členovia išli do volieb na kandidátke strany Slovenská národná koalícia – Slovenská vzájomnosť (SLNKO), ktorá sa nedostala do parlamentu.
 2019 voľby do Európskeho parlamentu –  strana kandidovala s 11- timi členmi

Volebné preferencie 
Strana sa v prieskumoch volebných preferencií neobjavuje.

Externé odkazy 
 SNJ v registri strán MV SR
https://slovenskanarodnajednota-sv.webnode.sk/kontakt/

Politické strany na Slovensku – funkčné